stanford-oval/wikipedia huggingface dataset:
Talibanin hyökkäys 2021
Historia > Tausta (2001–2021)

Yhdysvallat miehitti Afganistanin syyskuun 11. päivän terrori-iskujen jälkeen vuonna 2001. Liki 20 vuotta jatkuneen sodan jälkeen Donald Trumpin johtama Yhdysvallat sekä afganistanilainen äärijärjestö Taliban solmivat rauhansopimuksen helmikuussa 2020. Taliban sitoutui katkaisemaan välinsä terroristijärjestöihin ja hillitsemään harjoittamaansa väkivaltaa vastineeksi siitä, että Yhdysvallat vetäisi sotilaansa Afganistanista toukokuuhun 2021 mennessä.
Tammikuussa 2021 Yhdysvaltain uudeksi presidentiksi nousi Joe Biden, joka määräsi hallintonsa selvittämään, noudattiko Taliban sopimusta. Huhtikuussa Biden ilmoitti, että Yhdysvallat vetäytyisi Afganistanista viimeistään 11. syyskuuta 2021. Myös muut Nato-joukot alkoivat vetäytyä Afganistanista. Esimerkiksi Yhdistynyt kuningaskunta alkoi kotiuttaa neuvonantajia, jotka auttoivat paikallisten sotilaiden koulutuksessa. Sekä Yhdysvallat että Yhdistynyt kuningaskunta jatkoivat diplomaattisen ja humanitaarisen tuen antamista Afganistanin hallitukselle.
Historia > Talibanin voitto (touko–elokuu 2021)

Ulkomaisten joukkojen vetäytyminen rohkaisi Talibania aiempaa aggressiivisempaan sodankäyntiin. Toukokuussa Taliban teki aiempaa enemmän hyökkäyksiä, ja Helmandissa käytiin taisteluja talibanien sekä hallituksen joukkojen välillä. Pääkaupunki Kabuliin tehty pommi-isku surmasi 55 ja haavoitti 150 ihmistä. Osa Kabulin lähellä sijaitsevasta Vardakin maakunnasta joutui Talibanin haltuun.
Kesäkuussa Taliban laajensi hallitsemaansa aluetta nopeasti, ja taisteluja käytiin 26:ssa Afganistanin 34:stä maakunnasta. Kuun lopulla järjestö oli jo riittävän vahva hyökkäämään maakuntakeskuksiin. 22. kesäkuuta Taliban otti hallintaansa Tadžikistanin vastaisen rajan Sher Khan Bandarissa. Heinäkuun 2. päivä Yhdysvallat vetäytyi strategisesti tärkeältä Bagramin lentokentältä ja suurin osa Afganistanissa yhä oleilleista amerikkalaissotilaista poistui maasta. Kabulissa sijainneen suurlähetystön suojaksi jäi pieni osasto. Britannian pääministeri Boris Johnson ilmoitti 8. heinäkuuta, että suurin osa maan joukoista oli vetäytynyt Afganistanista. Heinäkuun mittaan yhä useampi merkittävä asutuskeskus joutui Talibanin hyökkäysten kohteeksi.
Elokuun alussa Taliban salamurhasi useita korkea-arvoisia Afganistanin hallituksen edustajia. Kahdeksanteen päivään mennessä järjestö oli miehittänyt suurimman osan Pohjois-Afganistanista ja katkaissut tärkeimmät Kabuliin johtavat tiet. Hallituksen sotilaat alkoivat antautua Talibanille suurin joukoin.
11. elokuuta Yhdysvallat arvioi, että Afganistanin hallitus luhistuisi 90 päivän sisällä. Joe Biden kehotti afgaaneja yhdistymään ja taistelemaan kansakuntansa puolesta. Kaksi päivää myöhemmin Taliban valloitti Heratin ja Kandaharin, ja Yhdysvaltain asevoimat korjasi arviotaan. Nyt Kabulin ennustettiin joutuvan Talibanin valtaan hyvin pian. Taliban miehitti Mazar-i-Sharifin 14. elokuuta viimeisenä Pohjois-Afganistanin suurkaupunkina. Merkittävistä kaupungeista enää Kabul ja Jalalabad olivat hallituksen joukkojen hallussa.
Sekä Yhdysvallat että Yhdistynyt kuningaskunta lähettivät Kabuliin lisäjoukkoja turvaamaan ulkomaiden kansalaisten sekä afgaaniliittolaisten evakuointia. Taliban valloitti Kabulin ja Jalalabadin 15. elokuuta ja julistautui sodan voittajaksi. Vanha hallitus kaatui ja Afganistanin presidentti Ashraf Ghani pakeni maasta ”verilöylyn välttämiseksi”. Talibanin edustajat ilmoittivat perustaneensa Afganistanin islamilaisen emiirikunnan. Kabulin valtauksesta huolimatta Taliban ei heti saanut haltuunsa koko maata, vaan vastarinta jatkui Panjshirin laaksossa. Alueen hallinnasta käytiin elo–syyskuun taitteessa taisteluja, joissa kumpikin osapuoli kärsi suuria tappioita.
Historia > Ilmasilta (elokuu 2021)

Evakuointilennot jatkuivat, vaikka Taliban oli jo julistautunut voittajaksi. Viimeinen Yhdysvaltain asevoimien lentokone poistui Kabulin kansainväliseltä lentoasemalta 31. elokuuta 2021, mikä merkitsi Yhdysvaltain historian pisimmän sodan päättymistä. Yhteensä Afganistanista evakuoitiin 18-päiväisen ilmasillan aikana yli 122 000 ihmistä. Ulkomaiden kansalaisten lisäksi joukossa oli länsimaiden kanssa yhteistyötä tehneitä afgaaneja, joiden pelättiin joutuvan Talibanin kostotoimien kohteeksi. Afganistaniin jäi arviolta 100–200 Yhdysvaltain kansalaista, jotka olisivat halunneet paeta maasta. Heistä suurin osa oli sukulaistensa luona vierailleita kaksoiskansalaisia. Afgaaniliittolaisista suurin osa jäi evakuoimatta.
Yhteensä Kabulin kenttää suojaamassa oli tuhansia länsimaisia sotilaita, ja evakuointilentoja lähti päivittäin jopa sata. Myös Suomi lähetti Afganistaniin virkamiehiä ja sotilaita, jotka turvasivat 330 henkilön evakuoinnin. Heistä 250 oli Suomen kansalaisia, oleskeluluvan saaneita tai Suomen Kabulin-lähetystön työntekijöitä ja heidän perheenjäseniään. Loput 80 olivat EU-delegaatteja tai Nato-operaation henkilöstöä, joiden evakuoiminen kuului Suomen kiintiöön. Lisäksi afgaaneja evakuoitiin humanitaarisistä syistä. Kireän aikataulun sekä etukäteissuunnitelmien puutteen vuoksi Suomi evakuoi muihin länsimaihin verrattuna melko vähän ihmisiä, mikä herätti julkista keskustelua ja paheksuntaa. Afganistaniin jäi Suomen kanssa yhteistyötä tehneitä vartijoita ja tulkkeja, kehityshankkeiden työntekijöitä sekä muutama Suomen kansalainen.
Osapuolet

Yhdysvaltain arvion mukaan Talibanin vahvuus oli noin 75 000 miestä. Hieman ennen Kabulin menetystä Yhdysvaltain hallitus väitti, että Afganistanin hallituksella oli noin 350 000 miestä aseissa. Asevoimien henkilöstön lisäksi lukuun oli laskettu poliisi ja muut turvallisuusjoukot. Suuri osa näistä joukoista oli kuitenkin olemassa vain paperilla, eikä poliisivoimilla ollut Talibanin vastaiseen sotaan tarvittavaa koulutusta ja kalustoa. Ajatuspaja CNA:n arvion mukaan taisteluihin valmiiden joukkojen vahvuus oli todellisuudessa vain noin 150 000 – 200 000 miestä.
Afganistanin hallituksen asevoimat olivat selvästi Talibania suuremmat ja paremmin varustetut. Niiden toiminta oli kuitenkin tehotonta ja reaktiot talibanien hyökkäyksiin vaimeita. Vain pieni osa Afganistanin asevoimien joukoista kykeni tehokkaaseen toimintaan. Nämä yksiköt kärsivät suhteettoman suuria tappioita ja olivat pahasti ylirasittuneita. Hallituksen joukkojen taistelutahto oli heikko, ja laajamittainen korruptio teki tehokkaasta vastarinnasta vaikeaa. Afganistanissa tavallisten kansalaisten uskollisuus ei useinkaan kohdistu valtioon vaan paikallisempiin instituutioihin: perheeseen, kylään, heimoon ja omaan maakuntaan. Hallituksen joukkoihin kuului muodollisesti satoja tuhansia sotilaita, mutta todellisuudessa suuri osa heistä ei osallistunut taisteluihin, vaan maksetut palkat menivät komentavien upseerien taskuun. Lisäksi Afganistanin asevoimat oli suunniteltu toimimaan yhteistyössä Naton kanssa. Kun Yhdysvaltain ilmatuki loppui, katosivat myös afgaaniarmeijan toimintaedellytykset. Jopa kaluston oikeaoppinen huolto ja käyttö oli ilman ulkomaisia neuvonantajia vaikeaa, sillä monet sotilaat olivat lukutaidottimia. Kabulin länsimielisen hallituksen legitimiteetti oli paikallisten keskuudessa heikko ja sitä pidettiin tuontitavarana ulkomailta.
Talibanit olivat hyvin motivoituneita, ja menestys nosti heidän taistelutahtoaan entisestään. Kannatus oli voimakkainta maaseudulla, jonka kehittämisen länsi oli laiminlyönyt. Kaupunkilaiseliitin ja maalaisköyhälistön välinen vastakkainasettelu sai Talibanin propagandassa paljon huomiota. Apunaan Talibanilla oli laaja ruohonjuuritason verkosto. Järjestö oli myös salaa yhteydessä moniin Afganistanin asevoimien komentajiin ja taivutteli nämä vaihtamaan puolta. Suurin osa talibaneista on paštuja; muiden etnisten ryhmien keskuudessa kannatus on vähäistä. Yhdysvaltain ja Yhdistyneen kuningaskunnan mukaan Taliban syyllistyi sotaretken aikana lukuisiin sotarikoksiin. Järjestö on kiistänyt väitteet.
Merkitys

Tiedotusvälineet ja poliitikot vertasivat Talibanin voittoa Saigonin kukistumiseen 1975. Kummassakin tapauksessa Yhdysvallat oli käynyt pitkän sodan syrjäisessä kehitysmaassa, ja kummassakin tapauksessa sota päättyi nöyryyttävään ja yllättävän nopeaan tappioon. Vain muutama viikko ennen Kabulin kukistumista Biden oli julistanut, ettei Talibania voi verrata Vietnamin kansanarmeijaan, jolla oli suuret, konventionaaliset asevoimat: ”Ette tule näkemään tilannetta, jossa ihmisiä evakuoidaan Yhdysvaltain Afganistanin-suurlähetystön katolta.” Elokuun puolivälissä amerikkalaiset joutuivat hylkäämään suurlähetystönsä kiirellä ja ihmisiä evakuoitiin Kabulista lentokoneiden kyydissä. Osa koneiden ulkopuolelle jääneistä paikallisista kuoli, kun he yrittivät takertua koneisiin kiinni.
Sen enempää Vietnamissa kuin Afganistanissakaan Yhdysvaltoja ei lyöty sotilaallisesti, vaan Yhdysvallat vetäytyi vapaaehtoisesti. Yhdysvaltain 20-vuotisen miehityksen aikana Taliban kykeni valloittamaan vain yhden kaupungin, Konduzin, ja senkin vain lyhyeksi aikaa. Vetäytymisen alettua Afganistanin islamilainen tasavalta luhistui kuitenkin lähes heti, eivätkä kaikki amerikkalaisjoukot olleet edes ehtineet poistua maasta. Neuvostoliiton aikanaan tukema Afganistanin demokraattinen tasavalta oli sinnitellyt kolme vuotta ilman neuvostojoukkojen tukea, ja Vietnamin tasavaltakin selviytyi kaksi vuotta ilman Yhdysvaltain asevoimien tukea.
Talibanin voitto oli sekä Bidenille että Yhdysvalloille nöyryyttävä, mutta se oli myös pitkään jatkuneen kehityksen lopputulos. Jo Bidenin edeltäjät Barack Obama ja Donald Trump olivat haluttomia sekaantumaan sotilaallisesti vanhan maailman konflikteihin. Myös eurooppalaisille liittolaisille ja Taiwanille osoitettu tuki oli vähenemään päin. The Economist arvioi tuoreeltaan, että ”Bidenin vetäytyminen on osoitus sekä Yhdysvaltain oikullisuudesta että sen korvaamattomuudesta. Venäjän ja Kiinan voimistuessa harvalla liittolaisella on ketään muuta, jonka puoleen kääntyä.” Militantin islamin arvioitiin voimistuvan maailmanlaajuisesti, sillä Afganistanin uskonsoturit olivat nyt lyöneet kaksi supervaltaa: Neuvostoliiton ja Yhdysvallat.
Aiheesta muualla

Kuvia tai muita tiedostoja aiheesta Talibanin hyökkäys 2021 Wikimedia Commonsissa
Hallituksen joukot taistelussa.
Siviilejä ja taliban-taistelijoita Kabulin lentokentän edustalla.
Evakuointikonetta lastataan 21. elokuuta.
Talibanin joukot lepäävät taistelujen välillä.
Tollywood

Tollywood-elokuvia tehdään Hyderabadin Ramoji Film Cityssä.
Tollywood eli telugunkielinen elokuvateollisuus on Telanganan ja Andhra Pradeshin pääkaupunkiin Hyderabadiin keskittyvä, Bollywoodin jälkeen markkina-arvoltaan Intian toiseksi suurin elokuvateollisuus. Vuonna 2010 Tollywood tuotti 181 elokuvaa, mikä oli Intian elokuvateollisuuksista kolmanneksi eniten.
Historia

Ensimmäiset telugunkielisen elokuvateollisuuden elokuvat olivat 1910- ja 1920-luvuilla tehtyjä mykkäelokuvia, joiden pääosiin palkattiin teatterinäyttelijöitä. Ensimmäinen puhuttu elokuva oli 1931 ilmestynyt H. M. Reddyn tuottama ja ohjaama Bhakta Prahlada. Puhuttujen elokuvien suosio kasvoi nopeasti ja niinpä niitä alettiin tehdä yhä enemmän. Ensimmäinen merkittävästi taloudellisesti menestynyt elokuva oli Chittajallu Pullaiahin ohjaama Lavakusa, jonka yllättävä menestys nosti Tollywoodin paikallisen kulttuurin valtavirtaan. Elokuvataiteen yleistyttyä 1930-luvun loppupuolella, uskonnollisten ja myyttisten genrejen lisäksi elokuvat alkoivat kertoa myös yhteiskunnallisista ongelmista ja muista käytännönläheisemmistä aiheista.
Toisen maailmansodan aiheuttaman resurssipulan takia Brittiläinen Intia rajoitti vuonna 1943 käytettävissä olevan filminauhan määrän kahdestakymmenestätuhannesta yhteentoistatuhanteen jalkaan. Tämän seurauksena sodan aikana tuotettujen elokuvien määrä väheni sotaa edeltäneisiin vuosiin verrattuna. Sodan jälkeen Chennaihin alettiin perustaa elokuvatuotantoyhtiöitä. Ensimmäinen Hyderabadiin perustettu tuotantoyhtiö oli legendaarisen telugunäyttelijä Nageswara Rao Akkinenin vuonna 1975 perustama Annapurna Studios. 1990-luvun alkupuolella loputkin yhtiöt olivat siirtyneet Chennaista Hyderabadiin.
Vuonna 1996 Hyderabadiin perustettiin Ramoji Film City, joka on maailman suurin elokuvastudio. Siellä kuvataan suuri osa Tollywood-elokuvista.
Vuonna 2006 telugunkielinen elokuvateollisuus tuotti 245 elokuvaa, joka oli sinä vuonna enemmän kuin yhdessäkään toisessa Intian elokuvateollisuudessa.
Jälkiäänitetyt elokuvat

Telugunkielisten alueiden ulkopuolelta tulleiden elokuvien dubbaus on yleistä. Erityisesti tamilinkielisiä elokuvia dubataan teluguksi hyvin paljon, ja Andhra Pradeshin hallitus on joutunut kiristämään dubattujen elokuvien verotusta. Esimerkiksi vuonna 2010 Rajinikanthin tähdittämä tamilinkielinen elokuva Endhiran teluguksi dubattuna oli Tollywoodissa yksi vuoden menestyneimmistä elokuvista tuottaen 600 miljoonaa rupiaa.
Palkintoja

Intian hallitus jakaa vuosittain Nandi Awards -palkintoja Tollywood-elokuville ja niiden parissa työskennelleille useissa eri kategorioissa.
Raghupathi Venkaiah Award on Andhra Pradeshin hallituksen vuosittain jakama elämäntyöpalkinto Tollywoodissa ansioituneelle henkilölle.
Filmfare Awards South on Etelä-Intian elokuvateollisuuksien vastine Bollywoodin Filmfare-palkinnolle.
CineMAA Awards on MAA TV:n jakama palkinto telugunkielisille elokuville ja niiden tekijöille.
Tollywoodin elokuvakoulut

Andhra Pradeshin elokuva- ja televisioinstituutti, Ramanaidun elokuvakoulu ja Annapurnan kansainvälinen elokuva- ja mediakoulu kuuluvat myös koko Intian suurimpien elokuva-alan oppilaitosten joukkoon.
Türgüt Aykaç

| Mitalit> Maa:   Turkki.Miesten nyrkkeily. Olympialaiset  | Mitalit> Maa:   Turkki.Miesten nyrkkeily. Olympialaiset  | Mitalit> Maa:   Turkki.Miesten nyrkkeily. Olympialaiset  | Maa:   Turkki> Miesten nyrkkeily. |
| --- | --- | --- | --- |
|  Pronssia | Los Angeles 1984 | 57 kg |  |
Türgüt Aykaç (s. 1. tammikuuta 1958 Adana) on entinen turkkilainen nyrkkeilijä. Hän voitti pronssia 57 kilon sarjasta Los Angelesin olympialaisissa 1984 voitettuaan pronssiottelussa Peter Konyegwachien 0-5.
Aiheesta muualla

Databaseolympics.com
Uusi vasemmisto

Uusi vasemmisto voi viitata seuraaviin:
uusvasemmisto, vasemmistolainen liike
Uusi vasemmisto, kreikkalainen puolue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nouvelle gauche”, voi hakea sivunnimihaulla, laajalla sivunnimihaulla tai tekstihaulla.
UFC 200

| UFC 200> Tiedot |
| --- | --- |
Järjestäjä:  UFC
Päivämäärä:  9. heinäkuuta 2016
Paikka:  T-Mobile Arena
Kaupunki:  Las Vegas, Nevada
Katsojamäärä:  18 202
Ostotaso:  ~1 200 000$
Kokonaistulot:  10 700 000$
UFC 200: Tate vs Nunes oli Ultimate Fighting Championshipin järjestämä vapaaottelu-tapahtuma. Se järjestettiin 9. heinäkuuta 2016 Las Vegasissa, Nevadassa. Tapahtuma televisioitiin pay-per-view -lähetyksenä.
Tapahtuma oli viimeinen Zuffan omistuksessa järjestetty UFC-tapahtuma. William Morris Endeavor kykyjen etsintä yhtiö osti UFC:n Zuffalta heinäkuussa.
Tulokset

| Main Card |
| --- | --- | --- | --- | --- | --- | --- |
| Painoluokka | Voittaja | Häviäjä | Tyyli | Erä | Aika | Huomio |
| Kääpiösarja | Amanda Nunes | Miesha Tate | Luovutus (takakuristus) | 1 | 3:16 | Naisten kääpiösarjan mestaruudesta |
| Raskassarja | Brock Lesnar | Mark Hunt | Päätös (yksimielinen) | 3 | 5:00 |  |
| Alempi raskassarja | Daniel Cormier | Anderson Silva | Päätös (yksimielinen) | 3 | 5:00 |  |
| Höyhensarja | José Aldo | Frankie Edgar | Päätös (yksimielinen) | 5 | 5:00 | Höyhensarjan tilapäisestä mestaruudesta |
| Raskassarja | Cain Velasquez | Travis Browne | Tekninen tyrmäys (lyönnit) | 1 | 4:57 |  |
Preliminary Card (Fox Sports 1)
| Kääpiösarja | Julianna Peña | Cat Zingano | Päätös (yksimielinen) | 3 | 5:00 |  |
| Välisarja (171.25 lbs) | Kelvin Gastelum | Johny Hendricks | Päätös (yksimielinen) | 3 | 5:00 | Hendricks painoi yli sallitun painorajan. |
| Kääpiösarja | T. J. Dillashaw | Raphael Assunção | Päätös (yksimielinen) | 3 | 5:00 |  |
| Kevytsarja | Sage Northcutt | Enrique Marín | Päätös (yksimielinen) | 3 | 5:00 |  |
Preliminary Card (UFC Fight Pass)
| Kevytsarja | Joe Lauzon | Diego Sanchez | Tekninen tyrmäys (lyönnit) | 1 | 1:26 |  |
| Keskisarja | Gegard Mousasi | Thiago Santos | Tekninen tyrmäys (lyönnit) | 1 | 4:32 |  |
| Kevytsarja | Jim Miller | Takanori Gomi | Tekninen tyrmäys (lyönnit) | 1 | 2:18 |  |
Bonukset

Bonuksen voittaneet ottelijat saivat palkkioksi 50 000 dollaria.
Illan suoritus: Amanda Nunes, Cain Velasquez, Joe Lauzon ja Gegard Mousasi
Tønsberg Vikings

| Tønsberg Vikings |
| --- | --- |

Perustettu:  1963
Kaupunki:   Tønsberg, Norja
Kotiareena:  Tønsberg Ishall
– kapasiteetti:  500
Sarjataso:  1. divisjon
Värit:           
Päävalmentaja:   Andreas Toft
Infobox OKVirheellinen NIMI-arvo: 
Tønsberg Vikings on norjalainen jääkiekkoseura Tønsbergistä Norjasta. Sen edustusjoukkue pelaa maan toiseksi korkeimalla sarjatasolla. Kotiottelunsa joukkue pelaa Tønsberg Ishallissa, jonka kapasiteetti on 500 katsojaa.
Joukkue kaudella 2021–2022

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
|   |  | Christopher Fagerström | L | 2023 | Huddinge, Ruotsi |
|   |  | Mats Stemre Smedsrud | L | 2022 | Oslo, Norja |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
|   |  | Nikola Baraćkov | L | 2022 | Novi Sad, Serbia |
|   |  | Tor Sønju Bårnes | R | 2022 | Tønsberg, Norja |
|   |  | Marius Klem | L | 2022 | Asker, Norja |
|   |  | John Nicolay Næsgård | L | 2022 | Oslo, Norja |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
|   |  | Eirik Enger | R | H | 2022 | Tønsberg, Norja |
|   |  | Patrick Eriksson | L | LH | 2022 | Malung, Ruotsi |
|   |  | Martin Alexander Hansen Hovda | R | H / P | 2022 |  |
|   |  | Håkon Kvernberg | R | H | 2022 | Tønsberg, Norja |
|   |  | Gustav Runbjer | L | H / P | 2022 | Huddinge, Ruotsi |
|   |  | Eirik Myhre Slåsletten | R | H | 2022 | Lillehammer, Norja |
|   |  | Eirik Thorbjørnsen | L | H | 2022 |  |
Aiheesta muualla

Virallinen kotisivu
Fjordkraft-ligaen
Frisk Asker • Grüner Ishockey • Lillehammer IK • Manglerud Star • Narvik Hockey • Sparta Sarpsborg • Stavanger Oilers • Stjernen Hockey • Storhamar Ishockey • Vålerenga Ishockey 
 Entisiä joukkueita: Bergen Flyers • IK Comet • Furuset Ishockey • Hasle-Løren IL • Kongsvinger Knights • Lørenskog IK • Ringerike IK • Rosenborg IHK • Trondheim Black Panthers • Viking Hockey
Unohda minut

| Unohda minut> Blessisngs.Alkuperäisteos |
| --- | --- |
Kirjailija:  Belva Plain
Kieli:  englanti
Genre:  rakkaus
Suomennos
Suomentaja:  Anu Niroma
Kustantaja:  WSOY
Julkaistu:  1989
Ulkoasu:  sidottu
Sivumäärä:  329
ISBN:  951-0-15989-1
Löydä lisää kirjojaKirjallisuuden teemasivulta
Unohda minut (engl. Blessings) on Belva Plainin kirjoittama romaani vuodelta 1989. Teos on ilmestynyt suomeksi Anu Niroma kääntämänä, WSOYn kustantamana 1989.
Juoni

Unohda minut kertoo Jennie Rakowskystä, joka 20-vuotiaana on synnyttänyt aviottoman lapsen ja antanut tämän adoptoitavaksi. Noin 20 vuotta myöhemmin Jennie kuulee adoptoitujen lasten tueksi perustetun yhdistyksen työntekijältä, että hänen lapsensa, Victoria, haluaisi tavata hänet. Jennie kieltäytyy pariin otteeseen tapaamasta lastaan. Eräänä päivänä tytär ilmestyy Jennien ovelle.
Samaan aikaan kun Jennie joutuu yllättäen tekemisiin lapsensa kanssa, hän on menossa naimisiin Jay Wolfen kanssa. Jennie joutuu vaikeaan tilanteeseen. Wolfen vanhemmilla on hyvin korkeat moraalikäsitykset, eikä Jennie uskalla kertoa hänelle aviottomasta lapsestaan.
Victoria saa aikaiseksi tapaamisen Jennien ja tämän isän, Peter Mendezin välillä. Tapaaminen päättyy kuitenkin riitaisesti Jennien ollessa ahdistunut.
Aiheesta muualla

www.fantasticfiction.co.uk (englanniksi)
Tony Almeida

| Tony Almeida |
| --- | --- |
 Tony Almeida seitsemännellä tuotantokaudella
Näyttelijä(t):  Carlos Bernard
Kesto:  24:n tuotantokaudet 1–5 ja 7 24: The Game
Ensi- esiintyminen:  Kausi 1: 12:00am–1:00am
Viimeinen esiintyminen:  Kausi 7: 7:00am–8:00am
Henkilötiedot
Koko nimi:  Anthony ”Tony” Almeida
Ammatti:  CTU:n agentti
Sukupuoli:  mies
Ikä:  42 (7. tuotantokausi) s. 1973
Suhteet
Puoliso(t):  Michelle Dessler
Infobox OKNimi-testi OK: 
Anthony ”Tony” Almeida on kuvitteellinen hahmo yhdysvaltalaisessa televisiosarjassa 24. Hahmoa esittää Carlos Bernard.
Tausta

Tony Almeida syntyi vuonna 1973 Chicagossa, Illinoisissa. Hänellä on alempi korkeakoulututkinto tietojenkäsittelytieteessä ja hän on toiminut muun muassa Yhdysvaltain merijalkaväen palveluksessa. Myöhemmin hän liittyi CTU:hun.
Aiheesta muualla

Tony Almeida 24-Wikissä (englanniksi)
Unohdettu legenda: Sylvester ”Hooley” Ahola

Unohdettu legenda: Sylvester ”Hooley” Ahola on amerikansuomalaista muusikkoa Sylvester Aholaa käsittelevä elämäkertakirja. Sen on julkaissut Esko Ahon konsulttiyritys Verbatum vuonna 2023.
Teos syntyi Esko Ahon aloitteesta ja aikaansaannoksena. Esipuheessa Aho kertoo törmänneensä sittemmin kaukaiseksi sukulaiseksi paljastuneen Aholan nimeen Lauri Karvosen Aholasta kirjoittamassa artikkelissa tutkiessaan Helsingin Sanomien vanhoja numeroita. Esipuheen jälkeen musiikkitoimittaja Matti Laipio kertoo tapaamisestaan Sylvester Aholan kanssa vuonna 1979 ja kuvaa Aholan musiikillisia ansioita. Aho itse on kirjoittanut nelikymmensivuisen koosteen Aholan vaiheista löytämänsä aineiston pohjalta. Ahon mukaan kirja ei ole elämäkerta vaan ”pikemminkin kyse on kunnianosoituksesta unohdetulle suomalaiselle legendalle”.
Pääosan kirjasta, 170 sivua, muodostaa Richard (Dick) Hillin teos Sylvester Ahola: The Gloucester Gabriel, jonka ovat suomentaneet Matti Laipio ja Hannu Toivanen. Kirjassa on valokuvia Aholan uran varrelta sekä cd-levy, jossa on näytteitä Aholan levytyksistä. Hill käy kirjoituksessaan läpi Aholan uran huippuvaihetta ja luettelee valtavat määrät muusikkojen, orkestereiden ja levy-yhtiöiden nimiä sekä kertoo samalla laajempaa aikalaishistoriaa.
Arviot

Seppo Lemponen kirjoittaa kirja-arviossaan Jazzrytmit-verkkojulkaisussa, että teos valottaa Aholan vaiheiden lisäksi myös yleisemmin suomalaissiirtolaisten vaiheita ja sulautumista uuteen kotimaahan. Ahon johdantoa hän kiittää sujuvaksi ja ”Gloucester Gabriel” -elämäkertaosuutta asiantuntevasti käännetyksi.
Teppo Tiilikainen pitää Suomen Kuvalehdessä julkaistussa arviossaan kirjaa kiinnostavana kuriositeettina suomalaisen jazzin historiassa.
Aiheesta muualla

Unohdettu legenda: Sylvester ”Hooley” Ahola kustantajan sivulla. Verbatum.fi
Raila Paavola, Jazzmuusikko Sylvester Ahola on yksi toisen polven amerikansuomalaisista, jotka Suomi unohti Yle.fi 23.7.2023
USS District of Columbia (SSBN-826)

| USS District of Columbia |
| --- | --- |

Aluksen vaiheet
Rakentaja:  General Dynamics Electric Boat
Kölinlasku:  4. kesäkuuta 2020
Laskettu vesille:  2027 (suunniteltu)
Palveluskäyttöön:  2030
Tekniset tiedot
Uppouma:  21 140 t
Pituus:  171 m
Leveys:  13 m
Miehistöä:  155
Aseistus
Aseistus:  16 × Trident D5 -SLBM
USS District of Columbia (runkonumero SSBN-826) on rakenteilla oleva Yhdysvaltain laivaston Columbia-luokan ballistisin ohjuksin varustettu ydinsukellusvene, joka on laivaston ensimmäinen District of Columbiaksi nimetty alus.
Valmistus

Alus tilattiin General Dynamicsin Electric Boatin Newport News Shipbuildingilta, missä köli laskettiin 4. kesäkuuta 2020. Uuden aluksen nimeksi on ilmoitettu USS District of Columbia runkonumerolla SSBN-826. Sen on määrä aloittaa partiointinsa lokakuussa 2030.
Aluksen nimeksi ilmoitettiin aluksi USS Columbia, mutta jo olemassa olevan sukellusveneen, USS Columbia (SSN-771):n, takia nimi muutettiin muotoon USS District of Columbia.
Käännös suomeksi